LIETUVOS RESPUBLIKOS FINANSŲ MINISTRAS

ĮSAKYMAS

DĖL FINANSŲ MINISTRO 2008 M. GRUODŽIO 31 D. ĮSAKYMO NR. 1K-465 „DĖL VALSTYBĖS IR SAVIVALDYBIŲ BIUDŽETINIŲ ĮSTAIGŲ IR KITŲ SUBJEKTŲ ŽEMESNIOJO LYGIO BIUDŽETO VYKDYMO ATASKAITŲ SUDARYMO TAISYKLIŲ IR FORMŲ PATVIRTINIMO“ PAKEITIMO

2014 m. lapkričio 28 d. Nr. 1K-407

Vilnius

1. P a k e i č i u Lietuvos Respublikos finansų ministro 2008 m. gruodžio 31 d. įsakymą Nr. 1K-465 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“:

1.1. Pakeičiu preambulę ir ją išdėstau taip:

„Vadovaudamasis Lietuvos Respublikos biudžeto sandaros įstatymo 35 straipsnio 5 dalimi, Lietuvos Respublikos viešojo sektoriaus atskaitomybės įstatymo 17 straipsniu, 19 straipsnio 3 dalimi, 28 straipsnio 3 dalimi, 36 straipsnio 2 dalimi ir Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių, patvirtintų Lietuvos Respublikos Vyriausybės 2001 m. gegužės 14 d. nutarimu Nr. 543 „Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo“, 45 punktu:“.

1.2. Nurodytuoju įsakymu patvirtintose Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklėse:

1.2.1. Pakeičiu 9 punktą ir jį išdėstau taip:

„9. Finansų ministerijai teikiamos ataskaitos turi būti pasirašytos asignavimų valdytojų ar jų įgaliotų asmenų ir vyriausiųjų buhalterių (buhalterių), o teikiamos patvirtintos pažymos arba išrašai (be banko patvirtinimo) apie biudžeto lėšų likučius biudžetinėse sąskaitose (kasoje, mokėjimo kortelėse) turi būti pasirašyti teikiančių ataskaitas įstaigų vyriausiųjų buhalterių (buhalterių). Finansų ministerijos prašymu minėti asmenys privalo pateikti paaiškinimus dėl ataskaitose pateiktų duomenų.“

1.2.2. Pakeičiu 11 punktą ir jį išdėstau taip:

„11. Ataskaitos sudaromos pagal paskutinės ataskaitinio laikotarpio dienos duomenis, iš jų forma Nr. 1, forma Nr. 2 ir forma Nr. 5 – eurais ir centais su dviem ženklais po kablelio, o forma Nr. 3 ir forma Nr. 4 – tūkstančiais eurų su vienu ženklu po kablelio.“

1.2.3. Pakeičiu 12 punktą ir jį išdėstau taip:

„12. Asignavimų valdytojai ataskaitas ir aiškinamąjį raštą, nurodytus taisyklių 2.1–2.6 papunkčiuose, teikia Finansų ministerijos Valstybės iždo departamentui, o savivaldybės ataskaitas, nurodytas taisyklių 2.4 papunktyje, iki kito mėnesio 20 dienos teikia Finansų ministerijos Biudžeto departamentui. Departamentai, priimantys minėtas ataskaitas, teikia informaciją šias ataskaitas sudarantiems subjektams.“

1.3. Pakeičiu nurodytuoju įsakymu patvirtintą formą Nr. 1 ir ją išdėstau nauja redakcija pridedama).

1.4. Pakeičiu nurodytuoju įsakymu patvirtintą formą Nr. 2 ir ją išdėstau nauja redakcija (pridedama).

1.5. Pakeičiu nurodytuoju įsakymu patvirtintą formą Nr. 3 ir ją išdėstau nauja redakcija (pridedama).

1.6. Pakeičiu nurodytuoju įsakymu patvirtintą formą Nr. 4 ir ją išdėstau nauja redakcija (pridedama).

1.7. Pakeičiu nurodytuoju įsakymu patvirtintą formą Nr. 5 ir ją išdėstau nauja redakcija (pridedama).

2. Šis įsakymas įsigalioja 2015 m. sausio 1 d.

3. Šis įsakymas taikomas rengiant ir teikiant 2015 metų mėnesių, ketvirčių, metų ir vėlesnių ataskaitinių laikotarpių duomenis.

Finansų ministras	Rimantas Šadžius